**Ministru kabineta rīkojuma projekta „Par Latvijas Republikas delegāciju dalībai Starptautiskās darba konferences 104.sesijā Ženēvā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
|  1. | Pamatojums | Ministru kabineta rīkojuma projekts „Par Latvijas Republikas delegāciju dalībai Starptautiskās darba konferences 104.sesijā Ženēvā” (turpmāk – rīkojuma projekts) ir izstrādāts, pamatojoties uz Starptautiskās darba organizācijas (turpmāk – SDO) uzaicinājumu Latvijas delegācijai piedalīties Starptautiskās darba konferences 104.sesijā (turpmāk – konference), kas norisināsies Ženēvā (Šveice) no 2015.gada 1. līdz 13.jūnijam, bet konferences sagatavošanās sanāksmes paredzētas jau 2015.gada 31.maijā. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | SDO dibināta kā pirmā specializētā Apvienoto Nāciju Organizācijas (turpmāk – ANO) aģentūra 1919.gadā un šobrīd apvieno 185 dalībvalstis. Tās galvenais mērķis ir veicināt sociālo taisnīgumu un starptautisku darba tiesību atzīšanu. Organizācijas uzdevums ir formulēt starptautiskos darba standartus (konvenciju un rekomendāciju formā), nosakot minimālās darba tiesību prasības. SDO sniedz dalībvalstīm arī konsultatīvu un tehnisku palīdzību nacionālo politiku izstrādē un ieviešanā.Latvija savu dalību SDO atjaunoja 1991.gadā. Uz šo brīdi Latvija ir ratificējusi 42 SDO konvencijas. No Latvijas puses sadarbību ar SDO īsteno Ārlietu, Labklājības un Satiksmes ministrija.Latvijas delegācija katru gadu piedalās Starptautiskajā darba konferencē, kas ir galvenais vispasaules diskusiju forums darba jomā. Sesijā tiek izstrādāti un pieņemti starptautiskie darba standarti un diskutēti darba jomas politikas jautājumi. Gan SDO, gan konferences darba forma ir balstīta uz trīspusēju sociālo dialogu, kurā SDO dalībvalstis pārstāv gan to valdības, gan darba devēju un darbinieku organizācijas. Saskaņā ar SDO konstitūcijas 3.panta 1.punktu delegācija jāveido, iesaistot visas trīs sociālā dialoga puses – valdības, arodbiedrību un darba devēju pārstāvjus. Veidojot delegāciju, vēlams ievērot dzimumu līdzsvaru. Konferences vispārējās diskusijas, kas ietver delegāciju locekļu paziņojumus, īpašas prezentācijas, darbu komitejās, kā arī ziņojumu pieņemšanu un balsošanu par izstrādātajiem dokumentiem, paredzētas no 2015.gada 1. līdz 13.jūnijam. Konferences sagatavošanās sanāksmes paredzētas jau 2015.gada 31.maijā. Atbilstoši konferences darba kārtībai 2015.gada konferences sesijā tiks skatīti ziņojumi par SDO konvenciju un rekomendāciju piemērošanu dalībvalstīs, notiks vispārējā diskusija par izstrādāto ziņojumu par mazajiem un vidējiem uzņēmumiem un pienācīgas un produktīvas nodarbinātības radīšanu, atkārtotās diskusijas par ziņojumu par sociālās aizsardzības (darba aizsardzības) stratēģisko mērķi, kas izstrādāts, pamatojoties uz sagatavoto papildinformāciju par SDO Deklarāciju par sociālo taisnīgumu taisnīgai globalizācijai. Tāpat konferencē notiks atkārtotas diskusijas pie iepriekšējā konferences sesijā uzsāktā darba kārtības jautājuma par pārejas no neformālas uz formālu ekonomiku veicināšanu ar mērķi pieņemt izstrādāto rekomendācijas projektu šajā jautājumā, kas ietvers vairākas efektīvas metodes pārejai no neformālas uz formālu ekonomiku un cīņai pret neformālo ekonomiku.Latvijas Republikas delegācijas vadītājs piedalīsies konferencē no 2015.gada 7. līdz 11.jūnijam, Latvijas Brīvo arodbiedrību savienības (turpmāk – LBAS) viens no pārstāvjiem piedalīsies konferencē no 2015.gada 30.maija līdz 12.jūnijam, bet otrs LBAS pārstāvis - no 2015.gada 10. līdz 13.jūnijam. Savukārt Latvijas Darba devēju konfederācijas (turpmāk – LDDK) viens no pārstāvjiem piedalīsies konferencē no 2015.gada 30.maija līdz 7.jūnijam, bet otrs LDDK pārstāvis - no 2015.gada 7. līdz 11.jūnijam.Konferences laikā Latvijai kā prezidējošajai valstij Eiropas Savienības Padomē būs jākoordinē Eiropas Savienības pozīcijas izstrādāšana un pārstāvēšana vairākās konferences komitejās:* Standartu piemērošanas komitejā;
* Komitejā par ziņojumu par sociālās aizsardzības (darba aizsardzības) stratēģisko mērķi;
* Komitejā par rekomendācijas pieņemšanu pārejas no neformālas uz formālu ekonomiku veicināšanai.

Latvija kā Eiropas Savienības Padomē prezidējošā valsts SDO laikā rīkos arī neformālo ministru sanāksmi par darba aizsardzības normatīvo standartu labāku piemērošanu mazos un mikro uzņēmumos. Sanāksmi vadīs labklājības ministrs, un sanāksmē piedalīsies deviņi citu SDO dalībvalstu ministri, SDO ģenerāldirektors Gajs Raiders, Eiropas Komisijas Nodarbinātības, sociālo lietu, prasmju un darbaspēka mobilitātes komisāre Marianna Taisena, kā arī Starptautiskās Arodbiedrību konfederācijas un Starptautiskās Darba devēju organizācijas pārstāvji.Šo Latvijas kā Eiropas Savienības Padomē prezidējošās valsts pienākumu nodrošināšanai šī gada konferences sesijā padomnieka statusā piedalīsies četri Labklājības ministrijas pārstāvji: E.Korčagins, M.Badovskis, J.Geduša un L.Klemere. Papildu tam šī gada konferences prezidenta amatā ir apstiprināta Labklājības ministrijas valsts sekretāre I.Jaunzeme. Konferences prezidenta pienākumos ietilpst kopējā konferences darba organizēšana, koordinācijas nodrošināšana starp dažādām konferences komitejām, diskusiju vadīšana konferences plenārsesijās un augsta līmeņa segmentā (*World of work summit*), kā arī balsošanas par konferencē pieņemamajiem lēmumiem vadīšana. Konferences prezidenta pienākumu veikšana ir liels gods, kas apliecina Latvijas un I.Jaunzemes profesionalitāti un ieguldījuma SDO mērķu īstenošanā augsto novērtējumu. Latvijas pārstāvja atrašanās konferences prezidenta amatā sniegs nozīmīgu ieguldījumu Latvijas kā Eiropas Savienības Padomē prezidējošās valsts atpazīstamībai un sniegs ievērojamu praktisku atbalstu tās pienākumu īstenošanā konferences laikā.Ar šo rīkojuma projektu tiks noteikts Latvijas delegācijas sastāvs dalībai konferencē. |
|  3. | Projekta izstrādē iesaistītās institūcijas | LBAS un LDDK |
|  4. | Cita informācija | SDO konstitūcijas 13.panta 2.punkta a) apakšpunktā noteikts, ka visu konferences dalībnieku ceļa un uzturēšanas izdevumus sedz attiecīgā dalībvalsts. Tādējādi valdībai jāsedz arī darba devēju un darbinieku organizāciju pārstāvju ceļa un uzturēšanas izdevumi.Kas attiecas uz nepieciešamā finansējuma nodrošināšanu delegācijas darba devēju un darbinieku organizāciju puses locekļiem ceļa un uzturēšanās izdevumu segšanai, sākot ar 2015.gadu, sociālo partneru dalības konferencē izmaksas nodrošināmas no Labklājības ministrijas pamatbudžeta. Attiecīgi atbilstoši likumam “Par valsts budžetu 2015.gadam” ministrijas pamatbudžeta apakšprogrammā 97.01.00 „Labklājības nozares vadība un politikas plānošana” šim mērķim paredzēts finansējums 7 611 EUR apmērā. Papildus atbilstoši Ministru kabineta 2014.gada 29.aprīļa sēdes protokola Nr.25 41.§ 4.punktam ir atbalstīts Labklājības ministrijas priekšlikums par papildu finansējumu 3 615 EUR apmērā ikgadējā pasākuma - Latvijas Republikas delegācijas dalības konferencē nodrošināšanai kontekstā ar Latvijas prezidentūru Eiropas Savienības Padomē 2015.gada pirmajā pusē. Līdz ar to 2015.gadā finansējuma kopējais apmērs no Labklājības ministrijas pamatbudžeta darba devēju un darbinieku organizāciju pārstāvju dalībai konferencē ir 11 226 EUR.Papildus norādām, ka Latvija par dalību SDO ik gadu veic iemaksas. Dalības maksa 2015.gadā SDO plānota 178 670 CHF. 2015.gada 18.martā veikts maksājums 158 083,54 CHF (148 296 EUR (158 083,54 CHF /1.066 EUR par 1 CHF (Eiropas Centrālās bankas publicētais eiro atsauces valūtas kurss uz 17.03.2015.)) likumā “Par valsts budžetu 2015.gadam” piešķirto līdzekļu apmērā, vienlaikus veidojot parādu 20 019,90 EUR apmērā iemaksām par dalību SDO, t.i. 20 586,46 CHF /1.0283CHF par 1 EUR (Eiropas Centrālās bankas publicētais eiro atsauces valūtas kurss uz 20.04.2015.) = 20 019,90 EUR).Atbilstoši SDO konstitūcijas 13.panta 4.punktam SDO dalībvalstīm, kurām ir parādsaistības to dalības maksās, var tikt atņemtas balsstiesības SDO organizētajā konferencē. Šāds risks ir jo īpaši nepatīkams Latvijai kā prezidējošai valstij Eiropas Savienības Padomē un valstij, kuras pārstāvis ir šī gada konferences sesijas prezidents. Līdz ar to, lai pilnībā veiktu saistību izpildi attiecībā pret SDO un tādējādi arī saglabātu Latvijas delegācijas pārstāvjiem balsstiesības konferencē, Labklājības ministrijai papildu nepieciešams finansējums **20 019,90 EUR** apmērā, t.i. (178 670 CHF 2015.gadam noteiktais iemaksu SDO apmērs) - (likuma “Par valsts budžetu 2015.gadam” ietvaros no ministrijas pamatbudžeta apakšprogrammas 97.01.00 „Labklājības nozares vadība un politikas plānošana” 2015.gada 18.martā veiktais maksājums par dalību SDO 148 296 EUR vai (158 083,54 CHF)) = parādsaistību apmērs (papildu nepieciešamais finansējums SDO kārtējām iemaksām par 2015.gadu) 20 586,46 CHF (20 586.46 CHF/1,0283CHF par 1EUR (Eiropas Centrālās bankas publicētais eiro atsauces valūtas kurss uz 20.04.2015.= 20 019,90 EUR) 20 019,90 EUR apmērā. Līdz ar to Labklājības ministrija vienlaikus ar šo rīkojuma projektu virzīs izskatīšanai Ministru kabinetā rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, lūdzot piešķirt papildu finansējumu 20 019,90 EUR apmērā no valsts budžeta pro­grammas 02.00.00 "Līdzekļi neparedzē­tiem gadīju­miem”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas delegācija, kas piedalīsies konferencē. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. Sabiedrības grupām un institūcijām rīkojuma projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015** | Turpmākie trīs gadi (*euro*) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā salīdzinot ar budžetu kārtējam gadam | izmaiņas salīdzinot ar kārtējo (n) gadu | izmaiņas salīdzinot ar kārtējo (n) gadu | izmaiņas salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   11 226\* | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  *Labklājības ministrijas budžeta apakšprogrammās:* *97.01.00 “Labklājības nozares vadība un politikas plānošana" 7 611 EUR;**96.00.00 “Latvijas prezidentūras Eiropas Savienības Padomē nodrošināšana 2015.gadā" 3 615 EUR\** | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets |  |  |  |  |  |
| 2. Budžeta izdevumi: | 11 226\* | 0 | 0 | 0 | 0 |
| 2.1. valsts pamatbudžets | *Labklājības ministrijas budžeta apakšprogrammās:* *97.01.00 “Labklājības nozares vadība un politikas plānošana" 7 611 EUR;**96.00.00 “Latvijas prezidentūras Eiropas Savienības Padomē nodrošināšana 2015.gadā" 3 615 EUR\** | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | **x** | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | \*Atbilstoši likumam “Par valsts budžetu 2015.gadam”, lai 2015.gadā un turpmāk ik gadu nodrošinātu Latvijas Republikas delegācijas dalību konferencē, palielināta dotācija no vispārējiem ieņēmumiem un izdevumi precēm un pakalpojumiem 7 611 EUR apmērā ministrijas pamatbudžeta apakšprogrammā 97.01.00 „Labklājības nozares vadība un politikas plānošana”, kas atbilst 2013.gadā no līdzekļiem neparedzētiem gadījumiem minētajam mērķim piešķirto līdzekļu apmēram (Ministru kabineta 2014.gada 18.marta sēdes protokola Nr.17 44.§ 16.punkts), savukārt ministrijas pamatbudžeta apakšprogrammā 96.00.00 “Latvijas prezidentūras Eiropas Savienības Padomē nodrošināšana 2015.gadā" palielināta dotācija no vispārējiem ieņēmumiem un izdevumi precēm un pakalpojumiem 3 615 EUR apmērā ”, lai 2015.gadā nodrošinātu Latvijas Republikas delegācijas dalību konferencē kontekstā ar Latvijas prezidentūru Eiropas Savienības Padomē 2015.gada pirmajā pusē (Ministru kabineta 2014.gada 29.aprīļa sēdes protokola Nr.25 41.§ 4.punkts). Līdz ar to 2015.gadā piešķirtā finansējuma kopējais apmērs no Labklājības ministrijas pamatbudžeta darba devēju un darbinieku organizāciju pārstāvju dalībai konferencē ir 11 226 EUR. |
| 6.1. Detalizēts ieņēmumu aprēķins |
| 6.2. Detalizēts izdevumu aprēķins |
| 7. Cita informācija | Latvija par dalību SDO ik gadu veic iemaksas. Atbilstoši 10.07.2014. Labklājības ministrijā saņemtajai vēstulei no SDO par kārtējām iemaksām 2015.gadā, iemaksu apmērs 2015.gadam noteikts 178 670 Šveices franki (CHF). 2015.gada 18.martā veikts maksājums 158 083,54 CHF (148 296 EUR (158 083,54 CHF /1.066 CHF par 1 EUR (Eiropas Centrālās bankas publicētais eiro atsauces valūtas kurss uz 17.03.2015.)) apmērā. Lai pilnībā veiktu saistību izpildi, Labklājības ministrijai papildu nepieciešams finansējums 20 019,90 EUR apmērā, t.i. (178 670 CHF 2015.gadam noteiktais iemaksu SDO apmērs) - (likuma “Par valsts budžetu 2015.gadam” ietvaros no ministrijas pamatbudžeta apakšprogrammas 97.01.00 „Labklājības nozares vadība un politikas plānošana” 2015.gada 18.martā veiktais maksājums par dalību SDO 148 296 EUR vai (158 083,54 CHF)) = parādsaistību apmērs (papildu nepieciešamais finansējums SDO kārtējām iemaksām par 2015.gadu) 20 586,46 CHF (20 586.46 CHF/1,0283 CHF par 1EUR (Eiropas Centrālās bankas publicētais eiro atsauces valūtas kurss uz 20.04.2015.= 20 019,90 EUR) 20 019,90 EUR apmērā. Likumā “Par valsts budžetu 2015.gadam” finansējums iemaksu veikšanai SDO iestrādāts pēc Finanšu ministrijas 2015.gada budžeta sagatavošanas procesā noteiktā valūtas maiņas kursa prognozes 0.83 EUR par vienu Šveices franku (CHF), bet 2015.gadā notikušas krasas valūtas kursa svārstības, ko ietekmēja Šveices centrālās bankas 2015.gada 15.janvāra negaidīti pieņemtais lēmums likvidēt Šveices franka (CHF) vērtības griestus attiecībā pret euro (EUR), atsakoties no minimālā sliekšņa uz valūtu pāra EUR/CHF, kas bija uz līmeņa 1,2000. Likumā „Par valsts budžetu 2015.gadam” Labklājības ministrijai līdzekļi saistībā ar valūtas kursa svārstībām minētajam mērķiem nav plānoti un esošā finansējuma ietvaros brīvu līdzekļu nav.Līdz ar to Labklājības ministrija vienlaikus ar šo rīkojuma projektu virzīs izskatīšanai Ministru kabinetā rīkojuma projektu “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, lūdzot piešķirt papildu finansējumu 20 019,90 EUR apmērā no valsts budžeta pro­grammas 02.00.00 "Līdzekļi neparedzē­tiem gadīju­miem”. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | Konferences laikā Latvijai kā prezidējošajai valstij Eiropas Savienības Padomē būs jākoordinē Eiropas Savienības pozīcijas izstrādāšana un pārstāvēšana vairākās konferences komitejās:* Standartu piemērošanas komitejā;
* Komitejā par ziņojumu par sociālās aizsardzības (darba aizsardzības) stratēģisko mērķi;
* Komitejā par rekomendācijas pieņemšanu pārejas no neformālas uz formālu ekonomiku veicināšanai.
 |
| Citas starptautiskās saistības | SDO konstitūcija |
| Cita informācija | Ar mērķi koordinēt Eiropas Savienības pozīcijas izstrādāšanu un pārstāvēšanu vairākos izskatāmajos jautājumos, tajā skaitā jautājumā par pārejas no neformālas uz formālu ekonomiku veicināšanu, šī gada konferences sesijā padomnieka statusā piedalīsies četri Labklājības ministrijas pārstāvji: E.Korčagins, M.Badovskis, J.Geduša un L.Klemere.  |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | SDO konstitūcija.  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| SDO konstitūcijas 3.panta 1.punkts nosaka ikgadējās konferences delegācijas sastāvu.Konstitūcijas 13.panta 2.punkta a.) apakšpunkts paredz, ka konferences dalībnieku ceļa un uzturēšanas izdevumus sedz attiecīgā dalībvalsts. | Rīkojuma projekta teksts.Latvija kā SDO dalībvalsts ir ratificējusi SDO konvenciju, līdz ar to Latvijai ir pienākumus pieņemt lēmumu par delegācijas sastāvu, kā arī segt visu delegācijas locekļu ceļa un uzturēšanas izdevumus.   | Pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | SDO konstitūcijā paredzētās saistības nav pretrunā ar jau esošajām Latvijas Republikas starptautiskajām saistībām. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekts attiecas uz noteiktu personu loku - Latvijas delegācijas, kas piedalīsies konferencē, pārstāvjiem, līdz ar to tas nav pakļaujams sabiedriskajai apspriešanai. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Labklājības ministrija, Ārlietu ministrija, Finanšu ministrija, LBAS, LDDK |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šīs jomas neskar. |
| 3. | Cita informācija | Nav |

**Anotācijas IV. sadaļa** –projekts šīs jomas neskar.

Labklājības ministrs U.Augulis

21.04.2015. 10:01

2396

L.Klemere, 67021618

Liga.Klemere@lm.gov.lv